MDH o`yinlarida Halimajon Qurbonova oltin medalni qo`lga kiritdi

O`zbekiston Respublikasi Bosh vaziri o`rinbosari Aziz Abduhakimov bugun, 9 sentyabr kuni Qozon shahrida bo`lib o`tayotgan “Birinchi MDH o`yinlari”ga tashrif buyurdi. Bu haqda vazirlikning Matbuot xizmati ma`lum qildi.
Dzyudo bo`yicha kechayotgan final bahslari oldidan Aziz Abduhakimov  sportchilarimiz bilan suhbatlashib, ularga motivasiya berdi hamda yurtboshimiz boshchiligida butun o`zbek xalqi ularning MDH o`yinlaridagi ishtirokini katta qiziqish bilan kuzatib borayotganini, bundan buyog`iga faqat olg`a borish kerakligini  ta`kidladi.
Shundan so`ng dyuzdo bo`yicha final bahslariga start berildi. Unda birinchilar qatori ishtirok etgan ishtirokchimiz Halimajon Qurbonova Rossiya Federasiya vakili Alina Sergeevaga qarshi kurashdi hamda uni yaqqol ustunlik bilan engdi.
Shunday qilib, 48 kg vazn toifasida qatnashgan hamyurtimiz Halimajon Qurbonova dzyudo bo`yicha MDH o`yinlarining oltin medal sohibasiga aylandi.